CELEX: 32019D0871
Language: da
Date: 2019-03-26 00:00:00
Title: Kommissionens gennemførelsesafgørelse (EU) 2019/871 af 26. marts 2019 om afslutning af regnskaberne for betalingsorganerne i Det Forenede Kongerige vedrørende de udgifter for regnskabsåret 2018, der finansieres af Den Europæiske Garantifond for Landbruget (EGFL) (meddelt under nummer C(2019) 2357)

28.5.2019   
               
               
                  DA
               
               
                  Den Europæiske Unions Tidende
               
               
                  L 140/94
               
            
         KOMMISSIONENS GENNEMFØRELSESAFGØRELSE (EU) 2019/871
         af 26. marts 2019
         om afslutning af regnskaberne for betalingsorganerne i Det Forenede Kongerige vedrørende de udgifter for regnskabsåret 2018, der finansieres af Den Europæiske Garantifond for Landbruget (EGFL)
         
            
               (meddelt under nummer C(2019) 2357)
            
         
         (Kun den engelske udgave er autentisk)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 51,
         efter høring af Komitéen for Landbrugsfondene, og
         ud fra følgende betragtninger:
         
                     (1)
                  
                  
                     I henhold til artikel 51 i forordning (EU) nr. 1306/2013 skal Kommissionen inden den 31. maj i året efter det pågældende regnskabsår afslutte regnskaberne for de betalingsorganer, der er omhandlet i nævnte forordnings artikel 7, på grundlag af medlemsstaternes årsregnskaber ledsaget af de oplysninger, der er nødvendige for at afslutte regnskaberne, en revisionsudtalelse om, at de fremsendte regnskaber er fuldstændige, nøjagtige og pålidelige, samt certificeringsorganernes rapporter.
                  
               
                     (2)
                  
                  
                     Ifølge artikel 39 i forordning (EU) nr. 1306/2013 begynder regnskabsåret for landbruget den 16. oktober i år »N-1« og slutter den 15. oktober i år »N«. Ved afslutningen af regnskaberne for regnskabsåret 2018 bør der derfor tages hensyn til de udgifter, som Det Forenede Kongerige har afholdt i perioden 16. oktober 2017-15. oktober 2018, jf. artikel 11, stk. 1, i Kommissionens gennemførelsesforordning EU nr. 908/2014 (2).
                  
               
                     (3)
                  
                  
                     Eftersom Det Forenede Kongerige allerede har meddelt Kommissionen de nødvendige regnskabsoplysninger, bør der nu træffes afgørelse om afslutning af regnskaberne i henhold til artikel 51 i forordning (EU) nr. 1306/2013.
                  
               
                     (4)
                  
                  
                     I henhold til artikel 33, stk. 2, første afsnit, i gennemførelsesforordning (EU) nr. 908/2014 skal de beløb, der skal tilbagebetales af eller udbetales til den enkelte medlemsstat i henhold til den afgørelse om regnskabsafslutning, der er omhandlet i artikel 33, stk. 1, i nævnte forordning, fastsættes ved, at de månedlige betalinger, der er foretaget for det pågældende regnskabsår, trækkes fra de udgifter, der er godkendt for samme år i henhold til artikel 33, stk. 1.
                  
               
                     (5)
                  
                  
                     Eftersom Det Forenede Kongerige har fremsendt oplysningerne, og alle de nødvendige kontroller og ændringer er foretaget, kan Kommissionen træffe afgørelse om regnskabernes fuldstændighed, nøjagtighed og pålidelighed for følgende betalingsorganer: »Department of Agriculture, Environment and Rural Affairs«, »The Scottish Government Rural Payments and Inspections Directorate«, »Welsh Government« og »Rural Payments Agency« for så vidt angår de udgifter, der finansieres af Den Europæiske Garantifond for Landbruget (EGFL). Kommissionen har kontrolleret de oplysninger, som Det Forenede Kongerige har fremsendt, og har inden datoen for vedtagelsen af denne afgørelse meddelt Det Forenede Kongerige resultaterne af kontrollen af disse oplysninger samt de nødvendige ændringer.
                  
               
                     (6)
                  
                  
                     For disse betalingsorganers vedkommende kan Kommissionen på grundlag af årsregnskaberne og ledsagedokumenterne træffe afgørelse om de fremsendte regnskabers fuldstændighed, nøjagtighed og pålidelighed.
                  
               
                     (7)
                  
                  
                     I henhold til artikel 5, stk. 5, i Kommissionens delegerede forordning (EU) nr. 907/2014 (3) skal der i afgørelsen om regnskabsafslutning tages hensyn til eventuelle fristoverskridelser, der fandt sted i august, september og oktober. Nogle af de udgifter, som Det Forenede Kongerige anmeldte i nævnte måneder af 2018, blev afholdt efter udløbet af de gældende frister. De relevante nedsættelser bør derfor fastsættes i nærværende afgørelse.
                  
               
                     (8)
                  
                  
                     Kommissionen har i henhold til artikel 41 i forordning (EU) nr. 1306/2013 allerede nedsat en række månedlige betalinger til Det Forenede Kongerige for regnskabsåret 2018 som følge af manglende overholdelse af betalingsfrister. Kommissionen bør i nærværende afgørelse tage sådanne nedsatte beløb i betragtning med henblik på at undgå uhensigtsmæssige eller tidlige betalinger eller tilbagebetaling af beløb, som senere kan blive genstand for en finansiel korrektion. De relevante beløb undersøges om nødvendigt efter proceduren for efterprøvende regnskabsafslutning, der er fastsat i artikel 52 i forordning (EU) nr. 1306/2013.
                  
               
                     (9)
                  
                  
                     I henhold til artikel 54, stk. 2, i forordning (EU) nr. 1306/2013 skal den berørte medlemsstat bære 50 % af de finansielle konsekvenser af manglende inddrivelse som følge af uregelmæssigheder, hvis inddrivelsen ikke har fundet sted inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole. Medlemsstaterne skal i henhold til artikel 54, stk. 4, i forordning (EU) nr. 1306/2013 vedlægge de årsregnskaber, som de skal forelægge Kommissionen i henhold til artikel 29 i gennemførelsesforordning (EU) nr. 908/2014, en attesteret tabel, som viser de finansielle byrder, der påhviler dem som følge af anvendelsen af artikel 54, stk. 2, i forordning (EU) nr. 1306/2013. I gennemførelsesforordning (EU) nr. 908/2014 er der fastsat bestemmelser om medlemsstaternes forpligtelse til at indberette beløb, der skal inddrives. Bilag II til gennemførelsesforordning (EU) nr. 908/2014 indeholder den modeltabel, som medlemsstaterne skal anvende til at fremlægge oplysninger om de beløb, der skal inddrives. Kommissionen skal på grundlag af de tabeller, som medlemsstaterne har udfyldt, træffe afgørelse om de finansielle konsekvenser af den manglende inddrivelse af beløb, der er udbetalt som følge af uregelmæssigheder, der ligger mere end henholdsvis fire eller otte år tilbage.
                  
               
                     (10)
                  
                  
                     I henhold til artikel 54, stk. 3, i forordning (EU) nr. 1306/2013 kan medlemsstaterne i behørigt begrundede tilfælde beslutte ikke at fortsætte inddrivelsen. En sådan beslutning kan kun træffes, hvis de allerede påløbne og de yderligere forventede udgifter til inddrivelse tilsammen er større end det beløb, der skal inddrives, eller hvis inddrivelse ikke er mulig, fordi debitor eller de personer, der er juridisk ansvarlige for uregelmæssigheden, er insolvente, hvilket skal være konstateret og anerkendt i henhold til den pågældende medlemsstats lovgivning. Hvis beslutningen er truffet inden for en frist på fire år efter datoen for tilbagebetalingsanmodningen eller otte år, hvis inddrivelsen er genstand for søgsmål ved de nationale domstole, bæres de finansielle konsekvenser af den manglende inddrivelse fuldt ud af EU-budgettet. De beløb, som Det Forenede Kongerige har besluttet ikke at fortsætte inddrivelsen af, og begrundelsen herfor fremgår af den oversigt, der er omhandlet i artikel 54, stk. 4, litra forordning (EU) nr. 1306/2013 sammenholdt med artikel 102, stk. 1, første afsnit, litra c), nr. iv), i nævnte forordning. Sådanne beløb skal derfor ikke afholdes af Det Forenede Kongerige, men finansieres over EU-budgettet.
                  
               
                     (11)
                  
                  
                     I henhold til artikel 51 i forordning (EU) nr. 1306/2013 foregriber denne afgørelse ikke eventuelle senere afgørelser, som Kommissionen måtte træffe om udelukkelse fra EU-finansiering af udgifter, der ikke er afholdt i overensstemmelse med EU-bestemmelserne —
                  
               VEDTAGET DENNE AFGØRELSE:
         
            Artikel 1
            Regnskaberne for Det Forenede Kongeriges betalingsorganer »Department of Agriculture, Environment and Rural Affairs«, »The Scottish Government Rural Payments and Inspections Directorate«, »Welsh Government« og »Rural Payments Agency« afsluttes hermed for så vidt angår udgifter finansieret af Den Europæiske Garantifond for Landbruget (EGFL) i regnskabsåret 2018.
            De beløb, der skal tilbagebetales af eller udbetales til Det Forenede Kongerige i henhold til denne afgørelse, herunder dem, der følger af anvendelsen af artikel 54, stk. 2, i forordning (EU) nr. 1306/2013, er angivet i bilaget til denne afgørelse.
         
         
            Artikel 2
            Denne afgørelse foregriber ikke senere afgørelser om efterprøvende regnskabsafslutning, som Kommissionen vedtager i henhold til artikel 52 i forordning (EU) nr. 1306/2013 om udelukkelse fra EU-finansiering af udgifter, der ikke er afholdt i overensstemmelse med EU-bestemmelserne.
         
         
            Artikel 3
            Denne afgørelse er rettet til Det Forenede Kongerige Storbritannien og Nordirland.
         
         
            Udfærdiget i Bruxelles, den 26. marts 2019.
            
               
                  På Kommissionens vegne
               
               Phil HOGAN
               
                  Medlem af Kommissionen
               
            
         
         
            (1)  EUT L 347 af 20.12.2013, s. 549.
         
            (2)  Kommissionens gennemførelsesforordning (EU) nr. 908/2014 af 6. august 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT L 255 af 28.8.2014, s. 59).
         
            (3)  Kommissionens delegerede forordning (EU) nr. 907/2014 af 11. marts 2014 om supplerende regler til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, finansiel forvaltning, regnskabsafslutning, sikkerhedsstillelse og brug af euroen (EUT L 255 af 28.8.2014, s. 18).
      
      
         
            BILAG
            
               Afslutning af betalingsorganernes regnskaber
            
            Regnskabsåret 2018
            
               Beløb, der skal tilbagebetales af eller udbetales til den enkelte medlemsstat
            
            
                        MS
                     
                     
                         
                     
                     
                        2018 — Udgifter/Formålsbestemte indtægter for de betalingsorganer, hvis regnskaber
                     
                     
                        I alt a + b
                     
                     
                        Nedsættelser og suspensioner for hele regnskabsåret (1)
                        
                     
                     
                        Beløb, der skal betales tilbage i henhold til artikel 54, stk. 2, i forordning (EU) nr. 1306/2013
                     
                     
                        I alt inklusive nedsættelser og suspensioner
                     
                     
                        Udbetalt til medlemsstaten for hele regnskabsåret
                     
                     
                        Beløb, der skal tilbagebetales af (–) eller udbetales til (+) medlemsstaten (2)
                        
                     
                  
                        afsluttes
                     
                     
                        udskilles
                     
                  
                        = udgifter/formålsbestemte indtægter anmeldt i den årlige anmeldelse
                     
                     
                        = samlede udgifter/formålsbestemte indtægter anmeldt i de månedlige anmeldelser
                     
                  
                         
                     
                     
                         
                     
                     
                        a
                     
                     
                        b
                     
                     
                        c = a + b
                     
                     
                        d
                     
                     
                        e
                     
                     
                        f = c + d + e
                     
                     
                        g
                     
                     
                        h = f – g
                     
                  
                        UK
                     
                     
                        GBP
                     
                     
                        0,00
                     
                     
                        0,00
                     
                     
                        0,00
                     
                     
                        0,00
                     
                     
                        – 81 567,52 
                     
                     
                        – 81 567,52 
                     
                     
                        0,00
                     
                     
                        – 81 567,52 
                     
                  
                        UK
                     
                     
                        EUR
                     
                     
                        3 134 431 581,76 
                     
                     
                        0,00
                     
                     
                        3 134 431 581,76 
                     
                     
                        – 7 568 165,96 
                     
                     
                        0,00
                     
                     
                        3 126 863 415,80 
                     
                     
                        3 131 942 681,20 
                     
                     
                        – 5 079 265,40 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        MS
                     
                     
                         
                     
                     
                        Udgifter (3)
                        
                     
                     
                        Formålsbestemte indtægter (3)
                        
                     
                     
                        Artikel 54, stk. 2 (= e)
                     
                     
                        I alt (=h)
                     
                     
                         
                     
                  
                        05 07 01 06
                     
                     
                        6701
                     
                     
                        6702
                     
                  
                        i
                     
                     
                        j
                     
                     
                        k
                     
                     
                        l = i + j + k
                     
                  
                        UK
                     
                     
                        GBP
                     
                     
                        0,00
                     
                     
                        0,00
                     
                     
                        – 81 567,52 
                     
                     
                        – 81 567,52 
                     
                  
                        UK
                     
                     
                        EUR
                     
                     
                        0,00
                     
                     
                        – 5 079 265,40 
                     
                     
                        0,00
                     
                     
                        – 5 079 265,40 
                     
                  
                        
                                    NB:
                                 
                                 
                                    Kontoplan 2019: 05 07 01 06, 6701, 6702
                                 
                              
                  
               (1)  Nedsættelserne og suspensionerne er indregnet i betalingssystemet, hvortil der bl.a. lægges korrektioner for manglende overholdelse af betalingsfrister i august, september og oktober 2018 og andre nedsættelser i henhold til artikel 41 i forordning (EU) nr. 1306/2013.
            
               (2)  Ved beregningen af det beløb, som skal tilbagebetales af eller udbetales til medlemsstaten, er det beløb, der tages i betragtning, enten de samlede udgifter i den årlige anmeldelse, der afsluttes (kolonne a), eller de samlede udgifter, der er meddelt i de månedlige anmeldelser, som udskilles (kolonne b). Den gældende valutakurs er den, der er omhandlet i artikel 11, stk. 1, første afsnit, andet punktum, i delegeret forordning (EU) nr. 907/2014.
            
               (3)  BL 05 07 01 06 opdeles i negative korrektioner, der bliver formålsbestemte indtægter under BL 67 01, og positive korrektioner til fordel for medlemsstaterne, der nu omfattes af 05 07 01 06 på udgiftssiden, jf. artikel 43 i forordning (EU) nr. 1306/2013.